open-index/open-wikipedia-markdown huggingface dataset:
Ravansaaren rukoushuone

**Ravansaaren rukoushuone** oli luterilainen rukoushuone Viipurin kaupungin ulkosatama-alueeseen kuuluneella Ravansaarella. 

## Rakentaminen ja suunnittelu
Ravansaarelaiset perustivat *Ravansaaren Rukoushuoneyhdistyksen* vuonna 1906, ja rukoushuonetta alettiin rakentaa vuonna 1908. Rakennuksen piirustukset laati rakennusmestari A. E. Ollilainen. Samoihin aikoihin suunniteltiin myös kirkon rakentamista ja oman seurakunnan perustamista, mutta nämä suunnitelmat eivät toteutuneet. Suunnitelmia yritettiin toteuttaa vielä myöhemminkin 1920- ja 1930-luvuilla, mutta huonoin tuloksin. 

## Ulkoasu
Rukoushuone rakennettiin hirrestä, ja ulkoseinät vuorattiin laudoituksella vasta 1928. Rakennuksessa oli satulakatto, jonka päädyissä oli pienet ristit. Pääsisäänkäynti sijaitsi toisessa päädyssä, ja sen molemmin puolin oli matala ikkuna. Lisäksi sisäänkäynnin yläpuolella oli kolme ikkunaa, joiden yläosat olivat kolmiomaiset. Rakennuksen pitkillä sivuilla oli neljä korkeaa ikkunaa, joiden yläosat olivat myös kolmiomaiset. Lisäksi ikkunoiden yläruudut olivat värilliset. 

## Sisätilat
Rukoushuoneessa oli varsinaisen kirkkosalin lisäksi sakaristo ja eteinen. Alttarin yläpuolella oli aluksi vain risti, mutta vuonna 1926 rukoushuoneeseen saatiin taiteilija Väinö Kamppurin maalaama alttaritaulu. Alttaria vastapäätä pääsisäänkäynnin yläpuolella oli pieni lehteri, jossa ei kuitenkaan ollut urkuja.

## Korjaustyöt
Ravansaaren rukoushuoneella sattui tulipalo vuonna 1931, ja varsinkin sisätilat kärsivät vaurioita. Tämän jälkeen rukoushuonetta korjattiin vähän laajemminkin. Uuden sisustuksen suunnitteli arkkitehti Jalmari Lankinen. Tuolloin hankittiin uudet penkit ja saarnastuoli. Lisäksi kamiinat korvattiin uuneilla ja sisämaalaus uusittiin.

## Muuta
Ravansaaren alue liitettiin Viipurin maalaiskunnasta Viipurin kaupunkiin 1932, mutta siitä ei aiheutunut muutoksia Ravansaaren rukoushuoneen omistusoloissa, sillä rukoushuoneen omisti rukoushuoneyhdistys. Korjaustöitä varten otettiin pankkilaina, joka maksettiin takaisin jatkosodan aikana, jolloin Ravansaarelle ei päästy palaamaan. Ravansaaren rukoushuoneyhdistyksen saamat korvausrahat lahjoitettiin Karjalatalon kappelin rakentamiseen.

## Lähteet
* Koponen Paavo, Karjalan kirkkokummut. Tammi, Sulkava 1999. 
* Karjalan luterilaiset kirkot ja seurakuntien pyhät esineet, toimittanut Soile Rinno ja Minna Laukkanen. Etelä-Karjalan taidemuseon julkaisuja 18:1a, Jyväskylä 1997.
Whistler

**Whistler** on vajaan 15&nbsp;000 asukkaan kunta Brittiläisen Kolumbian provinssissa Kanadassa, Rannikkovuorten välittömässä läheisyydessä.

Whistler on hyvin suosittu lomakohde. Vuosittain noin kolme miljoonaa turistia vierailee kunnassa, lähinnä kunnassa sijaitsevan Whistler Blackcomb -talviurheilukeskuksen laskettelurinteiden ja pyöräilyreittien vuoksi.

Whistler myös toimi osittain vuoden 2010 Vancouverin talviolympialaisten kilpailupaikkana. Whistler Olympic Park -talviurheilukeskuksessa järjestettiin pohjoismaiset hiihtolajit sekä ampuma- ja alppihiihto, Whistler Sliding Centressä puolestaan kelkkailulajit: ratti-, ohjas- ja skeletonkelkkailu.

## Lähteet

## Aiheesta muualla

* Whistlerin viralliset sivut 
* Whistlerin matkailusivut
* British Columbia Regional Districts, Municipalities, Corporate Name, Date of Incorporation and Postal Address  (XLS) British Columbia Ministry of Communities, Sport and Cultural Development
Canadian Imperial Bank of Commerce

**Canadian Imperial Bank of Commerce** (paremmin tunnettu lyhenteellä **CIBC**) on yksi Kanadan suurimmista pankeista ja pörssiyhtiöistä. Pankkikonsernin osake noteerataan Toronton ja New Yorkin pörsseissä.

Se muodostettiin 1. kesäkuuta vuonna 1961, kun vuonna 1867 perustettu The Canadian Bank of Commerce ja 1875 perustettu Imperial Bank of Canada yhdistettiin toisiinsa. Molemmat pankit oli perustettu kuninkaallisella erityissäädöksellä (*Royal Charter*).

CIBC:n pääkonttori sijaitsee Torontossa, Ontarion provinssissa. Pankin toiminta on keskittynyt Kanadan lisäksi myös Yhdysvaltoihin, Karibialle, Aasiaan ja Yhdistyneeseen kuningaskuntaan. Pankilla on yli 11 miljoonaa liikeyritys- ja yksityisasiakasta.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 193. Se luokiteltiin samalla Kanadan 6. suurimmaksi pörssiyritykseksi. Yhtiön markkina-arvo oli 34,5 miljardia Yhdysvaltain dollaria (toukokuussa 2017) ja liikevaihto 14,6 miljardia USD (2016).
## Kuvia

Kuva:CIBCLogo.JPG|Pankin logo Toronton kantakaupungissa.
Kuva:CIBC_building.JPG|CIBC:n pankkirakennus Montrealissa.
Kuva:CIBC ATM.jpg|Pankkiautomaatteja (2008).

## Lähteet

## Aiheesta muualla

* Canadian Imperial Bank of Commercen viralliset websivut
Propaani

**Propaani** eli **n-propaani** (C3H8), jonka rakennekaava on CH3CH2CH3, on normaaliolosuhteissa väritön, hajuton ja tulenarka kaasu. Se on suoraketjuinen alkaani, jonka moolimassa on 44,1&nbsp;g/mol, sulamispiste &minus;189,7&nbsp;°C, kiehumispiste &minus;42,1&nbsp;°C, leimahduspiste &minus;104&nbsp;°C, itsesyttymislämpötila 450&nbsp;°C ja CAS-numero 74-98-6. 

Propaania erotetaan tislaamalla maaöljystä tai -kaasusta. Sitä käytetään muun muassa kotitalouksissa ja teollisuudessa nestekaasuna seoksena butaanin kanssa sekä joissakin spraymaaleissa. Kilogramma propaania sisältää energiaa 12,8&nbsp;kWh (46&nbsp;MJ). Propaanista valmistetaan myös lukuisia yhdisteitä, kuten eteeniä, propeenia, propanolia, isopropanolia ja propanaalia. Myös propaanin klooratut johdannaiset ovat merkittäviä teollisuuskemikaaleja.

Turun yliopiston biokemian laitoksella on onnistuttu tuottamaan propaania Escherichia coli -bakteerin avulla. Tämä on ensimmäinen tunnettu propaania tuottava biosynteesimenetelmä.

Propaanin elintarvikkeiden E-koodi on E944. Elintarvikkeissa propaania käytetään lähinnä ponneaineena tai pakkauskaasuna.

## Palaminen
Propaanin palaessa syntyy hiilidioksidia (CO2) ja vettä (H2O).
: C3H8 + 5 O2 → 3 CO2 + 4 H2O

## Käyttö päihtymystarkoituksessa
Propaania käytetään joskus päihdetarkoituksessa imppaamalla.

## Lähteet

## Aiheesta muualla

*
*Pauli Kallio, András Pásztor, Kati Thiel, M. Kalim Akhtar & Patrik R. Jones: An engineered pathway for the biosynthesis of renewable ​propane, Nature Communications 5, Article number: 4731, Published  02 September 2014 
*PubChem: Propane 
*Human Metabolome Database (HMDB): Propane 
*Kyoto Encyclopedia of Genes and Genomes (KEGG): Propane 
* The Comparative Toxicogenomics Database (CTD): Propane
Ercolano

**Ercolano** on kunta Italiassa, Napolin kaakkoispuolella Campaniassa. Kunta on perustettu lähelle Vesuviuksen purkauksessa vuonna 79 tuhoutunutta Herculaneumin kaupunkia, mistä nykyinen kunta on myös saanut nimensä vuonna 1969. Tätä ennen se tunnettiin nimellä Resina.

## Lähteet

## Aiheesta muualla
Isobutaani

**Isobutaani** eli **2-metyylipropaani** (C4H10, rakennekaava (CH3)2CHCH3), on normaaliolosuhteissa väritön ja tulenarka kaasu. Isobutaanin moolimassa on 58,08&nbsp;g/mol, sulamispiste −159,6&nbsp;°C, kiehumispiste −11,7&nbsp;°C, itsesyttymislämpötila 460&nbsp;°C ja CAS-numero 72-28-5. Isobutaani on suoraketjuisen butaanin isomeerinen muoto. 

Isobutaania voidaan erottaa maakaasusta tai -öljystä. Muita vaihtoehtoisia tapoja ovat sen erottaminen hiilivetyjen krakkauksen yhteydessä muodostuvasta kaasuseoksesta tai butaanin isomeroiminen katalyyttisesti. Isobutaanilla alkyloidaan 3 tai 4 hiiliatomia sisältäviä alkeeneja, jolloin saadaan haarautuneita heptaaneja tai oktaaneja, joita voidaan käyttää polttoaineiden lisäaineina nostamaan oktaanilukua. Alkylointi tapahtuu karbokationivälivaiheen kautta ja tässä prosessissa katalyyttinä käytetään alumiinifluoridia, vetyfluoridia tai rikkihappoa. 

Isobutaanin elintarvikkeiden E-koodi on E&nbsp;943b. Elintarvikkeissa isobutaania käytetään lähinnä pakkauskaasuna tai ponneaineena. 

Isobutaanin kylmäainekoodi on **R600a**. Isobutaania käytetään yleisesti kodin kylmälaitteiden jäähdytysaineena Euroopassa.

## Lähteet

## Aiheesta muualla

*
Tumuluskulttuuri

**Tumuluskulttuuri** (*hautakumpukulttuuri*) oli keskipronssikautinen kulttuuri itäisessä Keski-Euroopassa n. 1600–1200 eaa. Kulttuuri tunnetaan siitä, että sen aikana eläneet ihmiset rakensivat suuria hautakumpuja, tumuluksia. Tumuluskulttuuri kehittyi aiempia esikelttiläisiä kulttuureja sotaisammaksi ja levisi siten laajemmalle. Ehkä pohjoisesta tullut hyökkäys luhisti tumuluskulttuurin.

Kulttuurin aikana kauppatiet etelän sivilisaatioista pohjoiseen pysyivät ennallaan ja osaksi voimistuivat. Lopulta kulttuurin alue kattoi osia Saksasta ja Ranskasta ja ulottui Unkariin asti. Tarkemmin kulttuuri ulottui Itä-Kroatiasta Unkariin, Tšekkiin, Slovakiaan, Etelä-Puolaan, Saksaan aivan sen pohjoisinta osaa lukuun ottamatta, Länsi-Ranskaan, Sveitsiin ja Itävaltaan. Kulttuuri jatkoi Uneticen kulttuurin perinteitä, mutta levisi sitä pohjoisemmaksi ja kaakkoisemmaksi. Myös jo Uneticen kulttuurissa rakennettiin hautakumpuja, mutta ne eivät olleet yleisiä. Hautakumpujen rakentaminen lienee tullut idästä Ukrainan ja Kazahstanin aroilta. Toisen vuosituhannen loppua kohden mentäessä kulttuuri muuttui sotaisemmaksi ja laajenemishaluiseksi. Tämä näkyy mm. raskaiden pronssimiekkojen käyttöön ottamisessa kolmiomaisten tikarikirveiden sijaan. Otettiin käyttöön metalliset rintapanssarit ja vahvasti suojaavat kilvet. Ilmestyi myös linnoitettuja asutuksia.. Linnoitettuja asutuksia ilmestyi arviolta 1600 eaa. myös Britteinsaarille joko Uneticen kulttuuriin kuuluvana tai siitä riippumattomana.

Hieman ennen vuotta 1000 eaa. kulttuurin alueella tapahtui hajaantumista, samoihin aikoihin kun eteläisiin sivilisaatioihin, Kreikkaan ja Turkkiin hyökättiin, ja laaja kansainvaellusten aalto uhkasi Egyptiäkin. Tumuluskulttuuri oli yksi kelttiläisen kulttuurin edeltäjistä. Tumuluskulttuurin jälkeen vallitsevaksi tuli asteittain uurnakenttäkulttuuri.

## Katso myös
*Uneticen kulttuuri
*Uurnakenttäkulttuuri

## Lähteet
Suppilopikarikulttuuri

**Suppilopikarikulttuuri** oli nuoremmalla kivikaudella Pohjoisessa Keski-Euroopassa vallinnut maanviljelykulttuuri, joka rakensi muun muassa megaliittihautoja. Kulttuuri vallitsi 4000–2700 eaa. Tämä kulttuuri oli varhaisin Pohjois-Saksan maanviljelykulttuuri noin 4500 eaa. alkaen.

Kulttuuri vaikutti Pohjois-Saksassa, Pohjois-Puolassa, Alankomaissa, Tanskassa ja  Etelä-Ruotsissa. Tätä maanviljelykulttuuria edelsi mesoliittinen Ertebøllen kulttuuri. Saksassa kulttuuria kutsutaan nimellä Trichterbecher eli TRB. Kulttuuri oli piikivipohjainen. Suppilopikarikulttuurin kannattajat rakensivat suuria
kivisiä hautoja, megaliittihautoja joihin liittyi maarakennelmia.

## Suppilopikarikulttuurin aikajako

Suppilopikarikulttuurin jako Schleswig-Holsteinissa Tanskan ja Saksan rajan tienoilla.

*Vanhempi suppilopikarikulttuuri, pohjoisen varhaisneoliittinen
**Wangels-vaihe (4100–3800 eaa.)
**Siggenebben-vaihe (3800–3500 eaa.)
**Fuchsbergstufe-vaihe (3500–3300 eaa.)
*Nuorempi keskineoliittinen (Keskineoliittinen A, "MN A-IV") (3300–2800 eaa.)

## Suppilopikarikulttuurin alueet

Suppilopikarikulttuuria esiintyi Alankomaista Puolaan, sekä Tanskaan ja Etelä-Ruotsiin. Josef Kostrzewski lajitteli kulttuurin viiteen alueelliseen ryhmään:
*Koillisryhmä Etelä-Puolassa ja Ukrainassa.
*Länsiryhmä Alankomaissa, Emsin ja Weserin välisellä alueella.
*Pohjoisryhmä Pohjois-Saksan keskiosissa ja Etelä-Skandinaviassa.
*Itäryhmä Pohjois-Puolassa
*Eteläryhmä Keski-Saksassa ja Tšekissä. 
**Baalberge
**Bernburg
**Salzmünde
**Walternienburg

## Suppilopikarikulttuurin aikalaisia

*Vinčan kulttuuri Balkanilla
*Jamnakulttuuri Ukrainassa
*Nauhakeraaminen kulttuuri (eli LBK) Länsi-Ranskassa, Sveitsissä, Etelä-Saksassa, Tšekissä, Kroatiassa, Bosniassa
*Lengyelin kulttuuri Puolassa, Unkarissa, Slovakiassa
*Tripoljen kulttuuri Länsi-Ukrainassa

## Lähteet

## Aiheesta muualla

* http://www.jungsteinsite.de
Maglemosen kulttuuri

**Maglemosen kulttuuri** oli kivikautinen kulttuuri Etelä-Skandinaviassa 9500–6800 eaa. Sitä seurasi Kongemosen kulttuuri 6800–5500 eaa. ja Ertebøllen kulttuuri 5500–4100 eaa. Nämä kulttuurit syntyivät, kun Euroopan pyyntikansat vaelsivat Skandinaviaan, jossa he metsästivät erityisesti peuroja jääkauden jään alta vapautuneilla tundraylängöillä. Tundra-alueet tosin metsittyivät melko pian, jolloin ihminen etsi muita ravinnonlähteitä, erityisesti kalastuksen, hylkeenpyynnin ja hirvenpyynnin.
## Lähteet

## Aiheesta muualla
Azilin kulttuuri

**Azilin kulttuuri** oli kivikautinen metsästys- ja kasvienkeräilykulttuuri aivan jääkauden päättymisen aikoihin Etelä-Ranskassa ja Pohjois-Espanjassa sekä Keski-Euroopassa. Azilin kulttuuri on nimetty Mas d'Azilin luolan mukaan. 


Kuva:France - Ariège - Grotte du Mas d'azil4.JPG|Mas-d'Azilin luola
Kuva:Pointe 228.2 La Tourasse (3).jpg|gädda Azilin kulttuuri
Kuva:Galet peint MHNT.PRE.2006.0.93.jpg|Azilin kulttuuri


## Katso myös
* Hampurin kulttuuri
* Ahrensburgin kulttuuri
* Natufin kulttuuri
* Swidryn kulttuuri
* Preboreaali

## Lähteet

## Aiheesta muualla
Tardenoisin kulttuuri

**Tardenoisin kulttuuri** oli Belgiassa ja Ranskassa 10&nbsp;000–9&nbsp;000 vuotta sitten syntyneestä pohjoisranskalaisesta varhaismesoliittisesta, laajalle Keski- ja Länsi-Eurooppaan levinneestä kulttuurista 8&nbsp;500–7&nbsp;500/6&nbsp;500 vuotta sitten kehittynyt kulttuuri. Ranskan varhaisen mesoliittisen kauden ajoituksia on tehty ajalta 10&nbsp;200–7&nbsp;700 kalenterivuotta eli 9&nbsp;125–7&nbsp;245 radiohiilivuotta sitten. Tardenoisin mesoliittinen kulttuuri hautasi vainajiaan rituaalisesti ja valmisti mikroliitteja, pieniä piikiviteriä. Tardenoisin kulttuuri jatkui neoliittisen kauden alkuun. Neoliittinen kausi alkoi esim. Atlantin rannikolla noin 4&nbsp;850 eaa, jolloin maanviljely ja saviastiat saapuivat Curnicin Guissenyyn.

## Lähteet
Keräilytalous

**Keräilytalous** perustuu siihen, että ihmiset elättävät itsensä ravinnoksi kelpaavia villejä kasveja keräämällä. Monesti keräily liittyy metsästykseen ja kalastukseen, jolloin on kyse metsästys-keräilystä, jota harjoittavat metsästäjä-keräilijät. Keräilytalouteen liittyi melko liikkuva elämänmuoto. Hyvin varhaisten kivikauden ihmisten tiedetään keräilleen syötäväksi ja parantaviksi yrteiksi kelpaavia kasveja. *Tehostettu keräily* () voi sisältää rikkakasvien kitkemistä, kasveja syövien eläinten häätämistä pois, kastelua ja kasvien harkittua rajoitettua keräämistä, jotta ne eivät häviäisi alueelta kokonaan.

Maanviljely kehittyi viljakasvien keräilystä, kun huomattiin, että siemen itää ja syntyy uutta viljaa. Alkeellisempi maanviljelyn muoto oli puutarhaviljely, jossa kasvatettiin vaikeasti varastoitavia vihanneksia.
Valaistus

**Valaistus** käsittää keinotekoiset valonlähteet kuten lamput, ledit ja sisätiloihin tulevan päivänvalon. Päivänvaloa käytetään usein pääasiallisena valonlähteenä päivisin.

Valaistukseen kuluu merkittävä osa maailman energiantuotannosta. Keinotekoinen valaistus toteutetaan nykyään yleisimmin sähköllä. Aiemmin siihen on käytetty kaasua, öljyä ja kynttilöitä, jotka yhä ovat käytössä joissain tilanteissa. Suomessa päre oli maaseudulla yleinen valaistusneuvo aina 1800-luvun lopulle saakka. Oikeanlaisella valaistuksella voidaan parantaa työtehoa tai luoda tunnelmaa. Sisävalaistus on olennainen osa sisustusta. Valaistus voidaan luokitella käyttötarkoituksen mukaan joko yleis-, kohde- tai työvalaistukseksi. 

## Valaisimet
Valaisimia on saatavilla moniin eri tarkoituksiin ja tyyleihin. Jotkut ovat hyvin pelkistettyjä ja yksinkertaisia, kun taas toiset ovat jo itsessään taideteoksia. Valaisimissa voidaan käyttää lähes mitä tahansa materiaaleja, kunhan ne ovat lämmön kestäviä ja täyttävät turvallisuusmääräykset.

## Valaistustyyppejä

* Työvalaistus on tarkoitettu esimerkiksi lukemiseen tai materiaalien tutkimiseen, ja edellyttää noin 1&nbsp;500 luksin voimakkuutta.
* Korostava valaistus on pääasiassa tarkoitettu sisustukseen, ja sen tarkoituksena on valaista kuvia, kasveja tai muita sisustuksen elementtejä.
* Yleisvalaistus on yleensä sijoitettu kattoon ja sen tarkoituksena on luoda tilaan riittävä valaistus normaaleihin toimiin.

## Katso myös
* Katuvalo
* Valaisin
* Spektri
* Valaistusvoimakkuus
* Kaamosmasennus
* Valosaaste
* Li-Fi

## Lähteet

## Aiheesta muualla

### Suomeksi
*Lampputieto: puolueetonta, luotettavaa ja ajankohtaista tietoa lampuista ja valaistuksesta.
*Kodin valaistus stek.fi: tietoa valaistuksesta. 

### Englanniksi
* Lighting Research Center @ Rensselaer Polytechnic Institute
* American Lighting Association
* Professor Peter Boyce looks at the effects of poor lighting
* LED vs CFL Bulbs: Color Temp, light spectrum, and more.
Lux

**Lux** on valoa tarkoittava latinan kielen sana. Sitä käytetään myös seuraavissa merkityksissä:

* lux, luksi (lx), valaistusvoimakkuuden mittayksikkö
* LUX, Luxemburgin maakoodi
* *[[Lux (Rosalían albumi)|Lux]]*, Rosalían albumi vuodelta 2025
* AB Lux, Ruotsissa 1910-luvulla toiminut kerosiinilamppujen valmistaja, nykyisen Electroluxin edeltäjä
* LUX Fight League, meksikolainen vapaaottelujärjestö
* Lux Film, italialainen elokuvayhtiö
* Hotelli Lux, Moskovassa 1917–1954 toiminut hotelli
* Lux Helsinki, Helsingissä tammikuisin järjestettävä valotaidetapahtuma
* LUX-yleisöpalkinto, Euroopan parlamentin ja Euroopan elokuva-akatemian myöntämä elokuvapalkinto
* Lux, sukunimenä:
** Adrian Lux, oik. *Prinz Adrian Johannes Hynne* (s. 1986), ruotsalainen musiikintuottaja ja DJ
** Eric Lux (s. 1967), luxemburgilainen liikemies ja yrittäjä
** Germán Lux (s. 1982), argentiinalainen jalkapallomaalivahti.
Antonov An-32

**Antonov An-32** on Neuvostoliittolainen kuljetuskone. Se perustuu Antonov An-26:n jatkokehitykseen korkeita (> 4500 m) ja kuumia (> 50 C) paikkoja varten. Intia osti 1980-luvulla armeijakäyttöön 112 kappaletta Antonov An-32:a. Ne otettiin käyttöön vuonna 1984.

Intia pyrki uusimaan Antonov An-32 -malleja MS-21:iin 2010-luvulle tultaessa. Vuonna 2008 Intia solmi Ukrainan kanssa sopimuksen An-32 laivaston modernisoinnista. Ennen Krimin sotaa 2014 Ukraina ehti modernisoida 45 konetta. Loput 60 kappaletta piti modernisoida Intiassa, mutta projekti on jäissä Venäjän ja Ukrainan välisen sodan aiheuttaman komponenttipulan takia.

Antonov An-72 on An-32, johon on sovitettu suihkumoottorit.

Antonov/Taqnia An-132 perustuu An-32 -malliin.

## Onnettomuuksia
*2006 24. huhtikuuta Lashkar Gahissa kone törmäsi nousukiidossa kiitotien poikki ajaneeseen kuorma-autoon. Neljä ihmistä kuoli ja kolmetoista loukkaantui.

## Lähteet
* 

### Viitteet
Gaithersburg

**Gaithersburg** on kaupunki Yhdysvaltain Marylandissa. Sen väkiluku on 58&nbsp;091, mikä tekee siitä osavaltion toiseksi suurimman kaupungin.

National Institute of Standards and Technologyn (NIST) päämaja on Gaithersburgissa.

## Aiheesta muualla

* The City of Gaithersburg Home
Tupolev Tu-334

**Tupolev Tu-334** on Tupolev Tu-134:n seuraajaksi suunniteltu matkustajalentokone.

## Lähteet

## Aiheesta muualla

*Aviaport
Kaya

**Kaya** on kaupunkikunta Burkina Fasossa sekä Centre-Nordin alueen ja Sanmatengan provinssin hallinnollinen keskus. Se sijaitsee sata kilometriä Ouagadougousta koilliseen. Kunnassa on 208&nbsp;700 ja kaupunkialueella 122&nbsp;900 asukasta (vuonna 2019, väestönlaskenta).

## Maantiede ja asutus
Kayan kunnan pinta-ala on 922 ja kaupunkialueen 27 neliökilometriä. Kaupunkikunta rajoittuu pohjoisessa Barsaloghon, idässä Pissilan, etelässä Bousssouman ja luoteessa Namissiguiman kuntiin. Maisemaa leimaa kumpuileva tasanko kukkulajonoineen. Tärkein vesistö on Nakambén eli Valkoisen-Voltan valuma-alueeseen kuuluvat Napagaba.

Seutu kuuluu Sudanin ilmastovyöhykkeeseen. Vuotuinen sademäärä on 450–750 millimetriä. Sadekausi kestää kesäkuusta syyskuuhun. Luonnonvarainen kasvillisuus on pensassavannia ja jokivarsien galleriametsiä.

Kuntaan kuuluu seitsemän kaupunginosaa ja 71 kylää. Asukkaat ovat etupäässä moseja.

## Liikenne, talous ja palvelut
Kaya on maatalousalueen taloudellinen ja liikennekeskus. Sen kautta kulkevat Ouagadougousta Doriin johtava maantie RN3 ja Ouahigouyan ja Koupélan välinen RN15. Ouagadougousta 1980-luvulla rakennettu rautatie ei ole käytössä.

Väestön pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat durra, hirssi, maissi, riisi, lehmänpapu, maapähkinä, maapapu, seesami ja vihannekset. Tuotantoeläimiä ovat naudat, lampaat, vuohet, siat, aasit, hevoset ja siipikarja. Kaupungissa on suuri torialue. Käsityöläiset muokkaavat varsinkin nahkaa ja vuotia. Teollisuutta edustavat leipomot ja minimeijerit. Seudulla kaivetaan kultaa perinteisin menetelmin.

Kaupungissa on joukko julkisia ja yksityisiä lyseoita, kaksi ammattikoulua ja yksityinen tekninen korkeakoulu. Terveyspalveluihin kuuluvat aluesairaala, terveyskeskukset ja yksityisklinikka. Kulttuurilaitoksia ovat nuoriso- ja kulttuuritalo, naisten talo, kulttuurikeskus ja elokuvateatteri.

## Matkailu ja nähtävyydet
Paikallisia nähtävyyksiä ovat pieni museo, käsityöläiskortteli ja -tori sekä Demin tekojärvi. Kaupungissa on majoituspalveluja, mutta matkailu ei ole kovin kehittynyttä.

## Lähteet
Tengrela

**Tengrela** on järvi Burkina Fasossa. Se sijaitsee seitsemän kilometrin päässä Banforan kaupungista. Järvi tunnetaan virtahepojen suuresta määrästä. Niitä näkee aamulla tai illalla. Järvessä on runsaasti myös kelluvalehtisiä kasveja, kuten akvaariokasvina käytettyä tiikerilummetta (*[[Nymphaea lotus]]*, *N. guineensis*) ja Euroopassakin tavallista isovesihernettä (*Utricularia vulgaris*)

## Lähteet
Alkoholidehydrogenaasi

**Alkoholidehydrogenaasi** on entsyymi, joka katalysoi reaktiota, jossa alkoholi hapettuu vastaavaksi aldehydiksi. Alkoholidehydrogenaasi hajottaa pääasiassa etanolia asetaldehydiksi, mutta se toimii myös muiden primääristen alkoholien hapetusreaktioissa. Juuri tästä syystä liiallinen etanolipitoisuus elimistössä voi haitata esimerkiksi silmän sauvasolujen rodopsiinin retinaaliosan muodostumista retinolista. Ihmiselimistö ei kykene itse tuottamaan retinaalia vaan tarvitsee siihen joko retinolia (A1-vitamiinia) tai sen esiastetta beetakaroteenia. Etanolin jatkuva läsnäolo alkoholidehydrogenaasin ympäristössä voi kroonisilla etanolin suurkuluttajilla vaikeuttaa myös hyödyllisiä alkoholien hapettumisreaktioita, kuten esimerkiksi rodopsiinin, näköpurppuran, ainesosan retinaalin muodostumista esiasteesta retinolista. Alkoholismin hoidossa käytetty disulfiraami eli antabus on aldehydidehydrogenaasin irreversiibeli inhibiittori. Kun aldehydidehydrogenaasi on estetty, elimistöön joutunut etanoli jää asetaldehydiksi, joka aiheuttaa voimakkaan pahoinvoinnin. Alkoholidehydrogenaasia esiintyy maksassa, munuaisissa ja aivoissa.

Reaktio:
:CH3CH2OH + NAD<sup>+</sup> → CH3CHO + NADH + H+

Alkoholidehydrogenaasin entsyyminumero on EC 1.1.1.1 ja CAS-numero 9031-72-5.

## Aiheesta muualla

*Kyoto Encyclopedia of Genes and Genomes (KEGG): Enzyme, alcohol dehydrogenase, EC 1.1.1.1 
*Brenda: Information on EC 1.1.1.1 - alcohol dehydrogenase
Toyota Gaia

**Toyota Gaia** on Toyotan vuosina 1998-2004 Japanin markkinoille valmistama tila-automallisto. Siitä on olemassa 6- ja 7-paikkaiset versiot. Perusmalli on etuvetoinen, mutta myös nelivetoinen versio on olemassa. Gaian korvasi Toyota Isis.

## Tekniset tiedot
Korinumerot:
*KH-CXM10G - 2,2 DT  FF  (69 kW) 
*GF-SXM10G - 2,0 16V FF  (99 kW), myöhemmin TA-ACM10G - 2,0 16V FF (112 kW)
*GF-SXM15G - 2,0 16V 4WD (99 kW), myöhemmin TA-ACM15G - 2,0 16V 4WD (112 kW)

Mitat:
*Pituus: 4620 mm 
*Leveys: 1695 mm
*Korkeus: 1640 mm (4WD: 1665 mm)

Moottorivaihtoehdot: 
*2,0 16V (1998 cc) (3S-FE) - 135 hv (99 kW)
*2,0 16V (1998 cc) (1AZ-FSE) - 152 hv (112 kW)
*2,2 DT (turbodiesel) (2184 cc) (3C-TE) - 94 hv (69 kW)

## Aiheesta muualla
Paul Mauriat

**Paul Mauriat** (4. maaliskuuta 1925 Marseille, Ranska – 3. marraskuuta 2006 Perpignan, Ranska) oli ranskalainen kapellimestari ja säveltäjä.

Hänen tunnetuin teoksensa on ”L'Amour est bleu (Love is Blue)”. Se on instrumentaaliversio kappaleesta ”L'Amour est bleu”, jolla  Luxemburgin edustaja Vicky Leandros tuli neljänneksi vuoden 1967 Eurovision laulukilpailussa. Instrumentaaliversio ylsi seuraavana vuonna  listakärkeen muun muassa Yhdysvalloissa. Suomeksi kappaletta on esitetty nimellä "Rakkaus on sininen".

Ennen tätä hänen suurimpia kansainvälisiä menestyksiään oli yhteistyössä kapellimestari/säveltäjä Frank Pourcelin kanssa tehty "Chariot", josta Petula Clark sai kultalevyn ranskankielisenä esityksenä. Pourcell ja Mauriat käyttivät salanimimiä J.W. Stole ja Del Roma. Yhdysvaltalainen Little Peggy March sai kappaleesta ykköshitin kotimaassaan huhtikuussa 1963 nimellä ”I Will Follow Him”, joka tuli tunnetuksi myös vuoden 1992 elokuvasta *[[Nunnia ja konnia]]*. Suomessa Marchin versio oli sijalla 3.

Muita Mauriat’n tekemiä versioita ovat muun muassa Claude Morganin säveltämä ”El Bimbo”, jonka suomeksi lauloi Marion Rung, ja Augusto Algueron ja Juan Manuel Serrat'n sävellys ”Penelope” vuodelta 1970.

Mauriat kasvoi Pariisissa ja alkoi johtaa omaa orkesteriaan toisen maailmansodan aikoihin. Viimeisimmän esityksensä hän antoi 1998 Osakassa, Japanissa.

## Lähteet

## Aiheesta muualla
* List of songs and compositions by Paul Mauriat
* Paul Mauriat - Toccata
*  Paul-Mauriat.com | Sivuston omistettu Paul Mauriat
Erieye

**Erieye** on lentokoneeseen sijoitettava ruotsalaisen Saab Electronic Defence Systemsin (aiemmin Ericsson Microwave Systems) kehittämä ilmavalvontatutka (, AEW&C). Se käyttää sähköisesti skannaavaa antenniteknologiaa (, AESA). Järjestelmän alustana on käytetty Saab 340, Saab 2000 ja Embraer ERJ 145 -koneita (Embraer R-99). 

Tutka mahdollistaa 300 asteen peiton ja 450 kilometrin kantaman.

Saab tarjosi Suomelle kahta Saab GlobalEye -Erieye-järjestelmää vuonna 2019, jos Suomi olisi valinnut uudeksi hävittäjämalliksi ruotsalaisen Jas Gripenin. Kyseessä olisi ollut kuitenkin vain tutkajärjestelmä, jota kantava kone ei kuulunut tarjoukseen. Suomi ei kuitenkaan valinnut uudeksi hävittäjäkseen Gripeniä.

## Käyttäjät

***Ruotsi**: 4 konetta. Alustana Saab 340
***[[Brasilia]]**: 5 konetta. Alustana Embraer R-99A
***[[Meksiko]]**: 1 kone. Embraer R-99A
***[[Kreikka]]**: 4 konetta Embraer R-99A
***[[Pakistan]]** on tilannut 5 Saab 2000-koneeseen pohjautuvaa konetta.
***[[Thaimaa]]** on tilannut yhden koneen (Saab 340). Lisäksi optio toiseen koneeseen
***[[Yhdistyneet arabiemiirikunnat]]** on tilannut kaksi konetta.

Myös mm. Saudi-Arabia on ilmaissut kiinnostuksensa järjestelmää kohtaan.

## Aiheesta muualla
*S 100B Argus
Gibberelliini

**Gibberelliinit** ovat kasvihormoneja, jotka mm. edistävät kasvua. Gibberelliineja tuottuu eniten silmuissa ja lehdissä. Erilaisia gibberelliinejä tunnetaan yli 100. Ne on nimetty löytämisjärjestyksessä. Yleisin gibberelliini on GA1. Gibberelliinit ovat diterpeenejä, jotka voidaan tuottaa mevalonihaposta.

## Historia

Gibberelliinit ovat saaneet nimensä *[[Gibberella fujikuroi]]* -sienestä. Sieni aiheuttaa riisillä pitkäkasvuisuutta. Vuonna 1938 sienestä eristettiin pitkäkasvuisuutta aiheuttava tekijä, joka nimettiin gibberelliiniksi. Vuonna 1958 selvitettiin, että kasvit valmistavat gibberelliiniä myös itse.

## Vaikutukset

Gibberelliini vaikuttaa varren pituuskasvuun. Lyhyen ja vankkavartisen viljakasvin tuotossa voidaan käyttää gibberelliinin estäjiä. Kasvien kääpiökasvuisuus johtuu gibberelliinituoton häiriöistä. Esimerkiksi matalien ja tuuheiden koristekasvien kasvatuksessa voidaan käyttää gibberelliinin estäjiä. Kun gibberelliiniä annetaan kääpiökasvuiselle kasville, sen kasvu normalisoituu. 

Gibberelliinit lisäävät solujen jakautumista aiheuttaen solusyklin siirtymistä mitoosiin. Gibberelliinit aiheuttavat myös solujen levenemistä.

Gibberelliinit vaikuttavat hede- ja emikukkien kehitykseen. Mikäli maissin hedekukkia käsitellään gibberelliinillä, alkavat hedekukat kehittyä emikukiksi.

Gibberelliinit vaikuttavat myös siementen itämiseen. Mikäli lepotilassa olevia siemeniä käsitellään gibberelliinillä, ne saadaan itämään. 

## Gibberelliineja
*Gibberelliini A1, (C19H24O6), CAS-numero 545-97-1
*Gibberelliini A2, (C19H26O6), CAS-numero 561-68-2
*Gibberelliini A3 eli gibberelliinihappo, (C19H22O6), CAS-numero 77-06-5
*Gibberelliini A4, (C19H24O5), CAS-numero 468-44-0
*Gibberelliini A5, (C19H22O5), CAS-numero 561-56-8
*Gibberelliini A6, (C19H22O6), CAS-numero 19147-78-5
*Gibberelliini A7, (C19H22O5), CAS-numero 510-75-8
*Gibberelliini A8, (C19H24O7), CAS-numero 7044-72-6
*Gibberelliini A9, (C19H24O4), CAS-numero 427-77-0
*Gibberelliini A10, (C19H26O5), CAS-numero 5492-24-0
*Gibberelliini A12, (C20H28O4), CAS-numero 1164-45-0
*Gibberelliini A14, (C20H28O5), CAS-numero 4955-22-0
*Gibberelliini A20, (C19H24O5), CAS-numero 19143-87-4
*Gibberelliini A24, (C20H26O5), CAS-numero 19427-32-8
*Gibberelliini A36, (C20H26O6), CAS-numero 38076-57-2
*Gibberelliini A53, (C20H28O5), CAS-numero 51576-08-0

## Katso myös
* Kasvihormoni

## Lähteet
* Tirri R. ym: Biologian sanakirja. 2001.
* Taiz L. ja Zeiger E.: Plant Physiology (3. painos)

### Viitteet

## Aiheesta muualla

*Hampurin yliopisto: Gibberellins  
*Plant hormones: Gibberellins 
*  (pdf)
Keskiyön pikajuna

**Keskiyön pikajuna** (*Midnight Express*) on vuonna 1978 ensi-iltansa saanut Alan Parkerin ohjaama elokuva. Se perustuu huumeiden salakuljetuksesta kiinnijääneen, turkkilaiseen vankilaan joutuneen amerikkalaismiehen Billy Hayesin omaelämäkertaan. Elokuvassa Hayesia esittää Brad Davis.

Nimen ”pikajuna” ei ole mikään konkreettinen juna, vaan vankilaslangilla ilmaistu ainoa pakotie vankilasta.

Elokuva kertaa Hayesin kiinnijäämisen lentokentällä, draaman oikeussalissa ja julman elon vankilassa tavalla, joka sai turkkilaiset viranomaiset suuttumaan. He raivostuivat kuvasta, jonka *Keskiyön pikajuna* antoi turkkilaisista vankiloista huumekeskuksina ja vanginvartijoista mielipuolisina kiduttajina. Käsikirjoittaja Oliver Stone myönsikin 2004 Turkin-vierailullaan, että tositarinaan perustuneen elokuvan tapahtumat koettelivat toden ja kuvitelman rajoja. Vartijoiden julmuutta ei kuvattu Hayesin elämäkerrassa, vaan se oli elokuvan tehokeino.

Turkkiin sijoittuva tarina kuvattiin Maltalla.

Elokuva keräsi kuusi Oscar-ehdokkuutta, muiden muassa parhaan elokuvan ja parhaan miessivuosan (Hurt) ja se voitti palkinnoista kaksi: Giorgio Moroderin musiikista ja Stonen sovitetusta käsikirjoituksesta. Davis vastaanotti Golden Globe -palkinnon parhaana uutena näyttelijänä.

## Näyttelijät

## Lähteet
Henrik VII

**Henrik VII** tarkoittaa ainakin seuraavia hallitsijoita:

* Henrik VII (k. 1047), Baijerin herttua 1042–1047
* Henrik VII (1211–1242), Sisilian kuningas 1212–1217, Saksan kuningas 1222–1235
* Henrik VII Luxemburgilainen (n. 1275–1313), Saksan kuningas 1308–1312, Pyhän saksalais-roomalaisen keisarikunnan keisari 1312–1313
* Henrik VII (1457–1509), Englannin kuningas 1485–1509.
Pontiac Vibe

**Pontiac Vibe** on henkilöauto, jota valmistettiin General Motorsin Pontiac-tuotemerkin alla. Se perustuu tekniikaltaan Toyota Matrixiin.

## Sukupolvet

Tiedosto:03-04 Pontiac Vibe.jpg|Ensimmäinen sukupolvi(2002–2008)
Tiedosto:2009 Pontiac Vibe--DC.jpg|Toinen sukupolvi(2009–2010)


## Lähteet
Toyota Land Cruiser (J40)

**Toyota Bandeirante** on Toyotan Brasiliassa valmistama Etelä-Amerikan markkinoille tehty nelivetomaasturi. Sen myyntinimi muualla maailmassa oli aikoinaan Toyota Land Cruiser. Bandeirante on lähes identtinen Land Cruiserin BJ -mallin kanssa, jonka valmistus loppui Japanissa vuonna 1985. Bandeirantea on valmistettu vuodesta 1990 lähtien.

Bandeirante on nykyaikaisiin maastureihin nähden vanhanaikainen, mutta sen maasto-ominaisuudet ovat askeettisista ajo-ominaisuuksista huolimatta melko hyvät, lisäksi huolto- ja korjaustyöt ovat helppoja. 

## Moottorivaihtoehdot
* 3,7 (3&nbsp;661 cc) - 96 hp @ 3&nbsp;400 rpm, 245 Nm @ 2&nbsp;200 rpm

## Aiheesta muualla
Caesar (pelisarja)

**Caesar** on Rooman valtakuntaan sijoittuva resurssienhallintapelien sarja. Sen ideana on kaupunkeja rakentamalla suorittaa valtion antamat tehtävät, jotka voivat liittyä kaupankäyntiin, kulttuuriin tai turvallisuuteen. Lisäksi pelaajan on pidettävä keisari tyytyväisenä edistääkseen uraansa.

Pelaajan on rakennettava kaupungin infrastruktuuri sekä pidettävät keisarin lisäksi tyytyväisinä kaupungin asukkaat ja jumalat. Mikäli pelaaja suututtaa keisarin, tämä lähettää sotajoukot kaupunkia vastaan. Tyytymättömät kansalaiset ryhtyvät mellakoimaan ja tuhoamaan kaupunkia ja tyytymättömät jumalat aiheuttavat onnettomuuksia. Erittäin tyytyväiset jumalat taas saattavat antaa pelaajalle bonuksia kuten hyvän sadon ja ilmaisia aseita. Lisäksi kaupunkiin saattaa hyökätä barbaari-heimo. 

Caesar on Caesar-pelisarjan ensimmäinen osa ja samalla Sierran kaupunginrakennuspelisarjan ensimmäinen osa.  

## Pelit
* *[[Caesar (videopeli)|Caesar]]* (1992)
* *[[Caesar II]]* (1995)
* *[[Caesar III]]* (1998)
* *[[Caesar IV]]* (2006)

## Aiheesta muualla
* Pelisarja MobyGamesissä
Vuoropohjainen peli

**Vuoropohjaisella pelillä** tarkoitetaan yleisesti rooli- ja strategiapelejä, joissa pelaaja pelaa vuoroin konetta tai toista pelaajaa vastaan. Vuorot on rajoitettu jollain tavalla, yleensä tietty määrä liikkeitä vuoron aikana. Tunnetuimpia vuoropohjaisia pelejä ovat esimerkiksi *[[Final Fantasy (pelisarja)|Final Fantasyt]]*, *[[Heroes of Might and Magic]]it* ja *[[Civilization]]*.
Toyota Previa

**Toyota Previa** on Toyotan valmistama tila-automallisto, jota myydään muun muassa Euroopassa ja Pohjois-Amerikassa. Japanissa vastaava auto on nimeltään Toyota Estima ja Australiassa Toyota Tarago.

## Previa Mk. I (1990–1999)

Ensimmäisen sukupolven Previassa oli liukuovi takamatkustajille vain toisella puolella. Nelisylinterinen moottori on erikoisesti sijoitettu osittain etupenkkien alle, jolloin keula on saatu lyhyeksi. Kaikki huollettavat laitteet, kuten laturi ja jäähdytysjärjestelmä, ovat konepellin alla. Tämä rakenne mahdollistaa hyvän painojakauman, joka parantaa ajo-ominaisuuksia. Ongelmana on kuitenkin se, että moottoria ei voida vaihtaa isompaan, koska samaa rakennetta ei käytetä muissa Toyotan automalleissa. Tämä oli suuri ongelma, kun mallia yritettiin viedä Yhdysvaltojen markkinoille, jossa asiakkaat halusivat isompia moottoreita, koska olivat tottuneet niihin. Toyota kuitenkin ratkaisi ongelman lisäämällä autoon Roots-tyyppisen mekaanisen ahtimen, jolloin moottorista saatiin tehoa 168 hevosvoimaa ja vääntöä 278&nbsp;Nm.

Previasta oli olemassa taka- ja nelivetoiset versiot. Moottori on 2,4-litrainen, nelisylinterinen 135 hevosvoiman JIS-moottori. Vaihteistovaihtoehtoina oli 4-portainen automaatti tai 5-vaihteinen manuaali. Previassa oli istuinpaikat joko 7:lle tai 8:lle riippuen varustelutasosta ja penkkien sijoittelusta. 

Yhdysvalloissa Previaa myytiin vuosien 1991 ja 1997 välillä. Yhdysvaltoihin Previat tuotiin Euroopasta kilpailemaan muun muassa Chrysler Town and Countryn, Dodge Caravanin ja Plymouth Voyagerin kanssa. Yhdysvaltain markkinoilta Previa poistui ensimmäisen mallin jälkeen, ja sen korvasi perinteisemmin suunniteltu Toyota Sienna.

Japanissa oli myytävänä myös pienempiä versioita nimillä Toyota Estima Emina ja Toyota Estima Lucida. 

## Previa Mk. II (2000–2005)

Uusi Previa on hieman edeltäjäänsä pitempi ja kapeampi. Siinä on molemmilla puolilla liukuovet ja paikat 6:lle, 7:lle tai 8:lle matkustajalle varustelusta ja penkkisijoittelusta riippuen. Euroopassa myytävät mallit ovat saatavilla sekä bensa- että dieselmoottoreilla. Dieselmoottori on 2,0-litrainen, ja siinä on tehoa 116 hevosvoimaa. Bensamoottori on 2,4-litrainen ja 156-hevosvoimainen. Molemmissa malleissa on 5-vaihteinen manuaalivaihteisto vakiona, mutta lisävarusteeksi bensamalliin saa 4-portaisen automaatin. Previa on osoittautunut teknisesti luotettavaksi tila-autoksi ja pitää jälleenmyyntiarvonsa poikkeuksellisen hyvin. 

Vuoden 2003 Euro NCAP -kolaritestistä Previa sai tulokseksi neljä tähteä viidestä. 

## Previa Mk. III (2006–)

Kolmannen sukupolven Toyota Previa on saatavilla Japanin, Australian, Hongkongin ja Taiwanin markkinoilla. Japanissa autoa myydään edelleen nimellä Toyota Estima ja Australiassa Toyota Tarago. Autosta on myös saatavilla hybridimalli Japanin ja Hongkongin markkinoilla. Previa on saatavissa 2,4- tai 3,5-litraisella moottorilla.
 

## Lähteet

## Aiheesta muualla
Alpes maritimae

**Alpes maritimae** () oli Rooman valtakunnan provinssi, joka käsitti Meri-Alppien alueen pääosin nykyisen Ranskan alueella.

## Maantiede

Alpes maritimae oli yksi neljästä pienestä provinssista (muut olivat Alpes Cottiae, Alpes Graiae ja Alpes Poeninae) jotka sijaitsivat Alpeilla nykyisen Ranskan ja Italian rajalla. Näistä Alpes maritimae käsitti alueen sille nimensä antaneilla Meri-Alpeilla. Nykyisin alue on pääosin Ranskan kaakkoiskulmaa. Provinssin pääkaupungit olivat Cemenelum vuosina 63–297 ja Eburodunum vuodesta 297.

### Kaupunkeja

Alpes maritimaen provinssin kaupunkeja ja muita asutuksia olivat muun muassa:

* Antipolis (nyk. Antibes)
* Cemenelum (nyk. Cimiez)
* Nicaea (nyk. Nizza)
* Portus Monoeci (nyk. Monaco)
* Salinae (nyk. Castellane)
* Sanitium (nyk. Senez)
* Vintium (nyk. Vence)

Vuodesta 297 provinssiin kuuluivat myös:

* Brigantio eli Brigantium (nyk. Briançon)
* Brigomagus (nyk. Briançonnet)
* Eburodunum (nyk. Embrun)
* Rigomagus eli Civitas Rigomagensium (nyk. Barcelonnette)

## Historia

Alpes maritimaen alue tuli Rooman valtaan 15–14 eaa. Alpes maritimaen provinssin perusti keisari Augustus vuonna 14 jaa. tai pian sen jälkeen. Provinssin tärkein tehtävä oli turvata Alppien läpi johtavien solien kautta kulkeva liikenne. Provinssien jaossa Alpes maritimae luettiin keisarin provinsseihin. Provinssi oli olemassa koko myöhemmän Rooman historian ajan ja myös muun muassa keisari Trajanuksen kauden lopussa vuonna 117 Rooman ollessa laajimmillaan.

Vuosina 293–395 provinssi kuului Viennensiksen diokeesiin. Sen aluetta muutettiin niin, että se käsitti vain Alppien länsipuolta, mutta sitä laajennettiin muissa suunnissa. 300-luvulla provinssi tuli osaksi Gallian prefektuuria. Rooman valtakunnan jaon vuonna 395 jälkeen provinssi oli osa Länsi-Roomaa ja kuului nyt Gallian prefektuuriin ja Septem provinciaen diokeesiin.

## Lähteet
Alpes Poeninae

**Alpes Poeninae** () oli Rooman valtakunnan provinssi, joka käsitti alueen nykyisten Sveitsin, Ranskan ja Italian rajalla. Sitä hallittiin usein Alpes Poeninae et Graiaen provinssina yhdessä Alpes Graiaen kanssa.

## Maantiede

Alpes Poeninae oli yksi neljästä pienestä provinssista (muut olivat Alpes Cottiae, Alpes Graiae ja Alpes maritimae) jotka sijaitsivat Alpeilla nykyisten Ranskan, Italian ja Sveitsin rajalla. Näistä Alpes Poeninae käsitti nimensä mukaisesti Vallis Poeninaen eli nykyisen Valais’n alueen Penniinisillä Alpeilla, jotka tunnetaan nykyisin myös nimellä Valais’n Alpit, juuri Mont Blancin pohjoispuolella. Alueella sijaitsi nykyisin nimellä Iso Sankt Bernhard tunnettu sola. Provinssin hallinnollinen keskus oli Octodurus.

Alpes Poeninaen roomalaisaikaisia kaupunkeja olivat muun muassa:

## Historia

Alpes Graiaen provinssi perustettiin keisari Augustuksen aikana noin vuonna 15 eaa. Provinssin tärkein tehtävä oli turvata Alppien läpi johtavien solien, erityisesti Ison Sankt Bernhardin, kautta kulkeva liikenne. Uskottiin, että Hannibal ylitti Alpit juuri tällä alueella toisen puunilaissodan aikana. Tämän takia provinssi sai nimekseen *Poeninae*, koska roomalaiset kutsuivat karthagolaisia puunilaisiksi (*poeni*).

Alueen provinssien rajat vaikuttavat muuttuneen usein, ja Alpes Poeninae oli usein yhdistettynä Alpes Graiaen provinssiin nimellä Alpes Poeninae et Graiae. Alpes Poeninaen provinssi lakkautettiin lopullisesti keisari Diocletianuksen noin vuonna 293 tekemän uudistuksen aikoihin, jonka jälkeen se oli pysyvästi osa Alpes Poeninae et Graiaen provinssia.

Näin provinsseissa tapahtuneet muutokset alueella olivat:

## Lähteet
BSA

**BSA** voi viitata seuraaviin:

* Birmingham Small Arms, brittiläinen yritys
* Boy Scouts of America, yhdysvaltojen partiolaisten keskusjärjestö
* British School at Athens, brittiläinen arkeologinen koulu Ateenassa
* Business Software Alliance, tietokoneohjelmistoyritysten etujärjestö
Kuolemaantuomittu

**Kuolemaantuomittu** (*Dead Man Walking*) on Tim Robbinsin ohjaama draamaelokuva vuodelta 1995. Elokuva pohjautuu Helen Prejeanin omista kokemuksista kirjoittamaan samannimiseen kirjaan. Elokuvassa  Sisar Prejeanille (Susan Sarandon) syntyy erityinen suhde kuolemaantuomitun vangin Matthew Poncelet'n (Sean Penn) kanssa.

Elokuvassa on otettu muutamia vapauksia kirjan sovittamiseksi valkokankaalle. Suurimpana yksityiskohtana Poncelet on luotu yhdistämällä kaksi kirjassa esiintyvää vankia rikoksineen. Rikoksien uhrien perheet on myös yhdistetty yhdeksi perheeksi.

Susan Sarandon palkittiin roolisuorituksestaan parhaan naispääosan Oscarilla ja lisäksi elokuva sai kolme Oscar-ehdokkuutta. Sarandon palkittiin myös SAG-palkinnolla. 

Elokuva palkittiin Berliinin elokuvajuhlilla neljällä palkinnolla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Palkintoja
### [[Oscar]]it
*Paras naispääosa: Susan Sarandon
Ehdokkaana:
*Paras miessivuosa: Sean Penn
*Paras ohjaus: Tim Robbins
*Paras laulu: Bruce Springsteen (*Dead Man Walking*)
### [[Golden Globe]]t
Ehdokkaana:
*Paras miespääosa draamaelokuvassa: Sean Penn
*Paras naispääosa draamaelokuvassa: Susan Sarandon
*Paras käsikirjoitus: Tim Robbins
## Lähteet
Lada 1500

**Lada 1500 S** oli venälaisen OAO AvtoVaz:in vuosina 1972 - 1984 valmistama henkilöautosarja, johon kuului sedan-malleja useina eri variantteina. 

Vuonna 1979 markkinoille tuotiin farmarikorinen *Lada 1500 Combi* (VAZ-21023-02), jossa 1500 S:n tekniikka oli yhdistetty Lada 1200 Combin koriin. Vuonna 1977 markkinoille tuotiin *1500 LS* (VAZ-21061), joka kuitenkin korimalliltaan edusti kalliimpaa Lada 1600-sarjaa.

Lada 1500 -nimeä on lisäksi käytetty 2105- ja 2104-sarjojen mallien yhteydessä silloin, kun auton voimanlähteenä on toiminut 1,5-litrainen moottori.

## Yleistä
VAZ-2103 oli Lada-perheen kolmas jäsen. Malli sai ensiesittelynsä vuoden 1973 tammikuussa pidetyssä New Yorkin autonäyttelyssä. 2103:n korin design perustui Fiat 124 Special -mallin vastaavaan ja vaikka sen akseliväli oli sama kuin VAZ-2101:n, auto on mitoiltaan hieman pidempi. Näkyvimpänä erona edullisempaan Ladaan olivat auton krominen maski, kaksoisajovalot ja runsaampi koristelistojen käyttö. Runsaasti varustellun mittariston paneeli oli puujäljitelmällä pinnoitettu. 

VAZ-2103:n voimanlähteenä toimi 75 hv:n 1,5-litrainen bensiinikäyttöinen moottori. Vuonna 1979 samasta korimallista esiteltiin 1,3-litraisella moottorilla varustettu versio *1300 S* (VAZ-21033).

Miljoonas Ladan valmistuslinjalta rullannut auto oli 21.12.1973 valmistunut kastanjanruskea VAZ-2103.

### Tekniset tiedot
VAZ-2103:n Suomessa tarjolla olleet vaihtoehdot:

#### Ottomoottorit

## Lähteet

## Aiheesta muualla
* VAZ-2103 -videoita
Lada 1600

**Lada 1600** (VAZ-2106) oli venäläisen AvtoVAZ-yhtiön vuosina 1975 &ndash; 2005 valmistama keskiluokan sedan-mallinen henkilöauto. 2106 oli VAZ-2103:sta jatkokehitetty, paremmilla varusteilla ja suuremmalla moottorilla varustettu versio. Ladan oman Toljattin tuotantolaitoksen lisäksi mallia valmisti vuosina 1998 &ndash; 2002 lähtien Samaran alueella Syzran'ssa sijainnut RosLada-yhtiö, vuosina 2001 &ndash; 2002 Ukrainan Herson'ssa sijaitseva Anto-Rus-yhtiö ja vuodesta 2002 vuoden 2005 joulukuun loppuun, Udmurtian Iževskissä sijaitseva IzhAvto.. VAZ-2106 oli takavetoisen Lada-malliston suosituin versio, 30 valmistusvuotensa aikana mallia valmistettiin tai kokoonpantiin eri tehtaissa yli 4,3 miljoonaa kappaletta.

## Yleistä
2106-malli perustui pitkälti Lada 1500:aan (VAZ-2103) mutta siinä oli uudempi 1,6 -litrainen moottori. Myös varustelu muuttui: malli sai uudet verhoilut ja kojelaudan yksityiskohdat, puskurit, jäähdyttimen säleikkö sekä takavalot uusittiin. Uusina vakiovarusteina oli jarrujärjestelmän merkkivalo ja mittarivalojen säätö. Myös vaihteiston välityksiä oli muutettu vastaamaan suuremman moottorin antaman tehon mukaiseksi.

### Itä-Eurooppa ja Aasia
2106 käytti edelleen samaa 2424 mm:n akselivälillä varustettua pohjalevyä kuin muutkin Lada-mallit, mutta auto on muita malleja pidempi. Mallin suureen suosioon Itä-Euroopan ja Venäjän alueella vaikutti hyvä varustetaso ja laaja mallitarjonta. 2106-mallistoon kuului sen valmistushistorian aikana malleja, joita ei länsimarkkinoilla ollut tarjolla. VAZ-2106-mallia valmistettiin 1,6-litraisen version lisäksi myös 1,5- ja 1,3-litraisilla moottoreilla ja 4- sekä 5-portaisilla vaihteistoilla. Viimeinen, IzhAvto:n valmistama versio oli tyypiltään VAZ-21060, ja se oli varustettu katalysaattorilla ja polttoaineensuihkutuksella.

### Länsi-Eurooppa, Suomi
Varsinaisille länsimarkkinoille VAZ-2106 oli tarjolla ainoastaan 1,6-litraisena versiona, vuosien 1975 &ndash; 1989 välisenä aikana. Suomeen VAZ-2106-mallia tuotiin vuosien 1977 &ndash; 1985 välisenä aikana.

VAZ-2106 tuli Suomen markkinoille alkuvuodesta 1977 mallilla *Lada 1500 SL* (VAZ-21061). Sen tekniikka oli sama kuin 1500 S (VAZ-2103) -mallissa, mutta kori ja varusteet perustuivat uuteen Lada 1600 (VAZ-2106) malliin, joka tuotiin markkinoille hieman myöhemmin. 

Vuonna 1980 Lada 1600 sai uuden *Ozon*-kaasuttimen ja alipainesäätöisen virranjakajan. Samana vuonna malli sai länsimarkkinoita varten suunnitellut suurempikokoiset turvapuskurit.

Vuonna 1985 *VAZ-2106 1600* -mallin korvasi Suomen markkinoilla *Lada 1600 SL* (VAZ-21074), jossa 1,6 litran moottori on yhdistetty 2107:n koriin.  

## Tekniset tiedot

VAZ-2106:n Suomessa tarjolla olleet vaihtoehdot:

#### Ottomoottorit

## Lähteet

## Aiheesta muualla
* Lada 1600 (VAZ-2106) -video
Lada 1700

**Lada 1700** oli kauppanimi, jota käytettiin venäläisen AvtoVAZ:in valmistamien henkilöautojen yhteydessä silloin, kun ne oli varustettu 1,7-litraisella moottorilla.

Vuosiluvut tarkoittavat mallin myyntiaikaa Suomessa, eivät mallin valmistusvuosia.

## VAZ-21044-40 (Lada 1700i Combi) (1994 &ndash; 1997)

Lada 1700i Combin varusteet ja kori olivat samat kuin muissakin VAZ-2104-malleissa, mutta moottori oli 1,7-litrainen ja General Motorsin valmistamalla yksipisteruiskulla varustettu.

*Omamassa: 1&nbsp;050&nbsp;kg
*Kantavuus: 460&nbsp;kg
*Huippunopeus: 150&nbsp;km/h
*Kiihtyvyys 0&ndash;100&nbsp;km/h: 13,5&nbsp;s

*Moottorityyppi: VAZ-21073
*Iskutilavuus: 1&nbsp;690&nbsp;cm³
*Sylinterin halkaisija: 82&nbsp;mm
*Iskunpituus: 80&nbsp;mm
*Sylinterinkannen tyyppi: 21213-1003011
*Puristussuhde: 9,3
*Venttiilejä: 8

*Huipputeho: 84&nbsp;hv @ 5&nbsp;400&nbsp;r/min
*Suurin vääntö: 137&nbsp;Nm @ 3&nbsp;200&nbsp;r/min

## VAZ-21073-40 (Lada 1700i) (1994 &ndash; 1997)

Lada 1700i perustui Lada 2107 -mallin koriin ja varusteisiin, mutta siinä on 1700i Combin tavoin 1,7-litrainen yksipisteruiskumoottori.

*Omamassa: 1&nbsp;020&nbsp;kg
*Kantavuus: 375&nbsp;kg
*Huippunopeus: 155&nbsp;km/h
*Kiihtyvyys 0&ndash;100&nbsp;km/h: 13&nbsp;s

*Moottorityyppi: VAZ-21073
*Iskutilavuus: 1&nbsp;690&nbsp;cm³
*Sylinterin halkaisija: 82&nbsp;mm
*Iskunpituus: 80&nbsp;mm
*Sylinterinkannen tyyppi: 21213-1003011
*Puristussuhde: 9,3
*Venttiilejä: 8

*Huipputeho: 84&nbsp;hv @ 5&nbsp;400&nbsp;r/min
*Suurin vääntö: 137&nbsp;Nm @ 3&nbsp;200&nbsp;r/min

## Lähteet
Lada 1300

**Lada 1300** oli venälaisen AvtoVAZ:in vuosina 1974 - 1980 valmistama, alun perin  VAZ-2101:n korille perustunut malli. Samaa nimeä käytettiin myös mallisarjojen VAZ-2103-, Lada 2105- ja Lada 2107 yhteydessä silloin, kun mallin voimanlähteenä toimi 1300&nbsp;cm3:n moottori.

## VAZ-21011 (Lada 1300) (1974 &ndash; 1980)

1300 perustuu samaan koriin kuin perusmalli Lada 1200, mutta siinä on isompi 1,3-litrainen moottori. Moottorin lisäksi siinä on uudenlaiset istuimet, verhoilut, kojelauta, puskurit, jäähdyttimen säleikkö ja takavalot.

1300:n varustelu ja ulkonäkö vastaavat 1200L:ää. Verrattuna 1200-malliin (VAZ-2101) suurimpia ulkoisia eroja ovat 1300:ssa oleva peruutusvalo ja C-pilarissa olevat läpivirtaustuuletuksen ritilät.


## VAZ-21033 (Lada 1300 S) (1979 &ndash; 1982)

Lada 1300 S oli muista malleista yhdistelty versio. Siinä on Lada 1500 S:n kori ja varusteet, mutta moottori on aikaisemmasta 1300-mallista, tosin moottori on varustettu sähköisellä tuulettimella.


## VAZ-21072 (Lada 1300 S) (1984 &ndash; 1990)

Uudessa 1300 S:ssä on Lada 2107:n kori varustettuna Lada 2105:n moottorilla. Tämä malli korvasi 1,3-litraisen Lada 2105 -mallin.


## Lada 2104 (Lada 1300 Combi) (1985 &ndash; 1990)

Uudessa 1300 Combissa kori ja varusteet perustuivat Lada 2105 -malliin. Myös moottori oli samasta mallista peräisin.


## Lähteet